Downloaded from YTS.MX
Official YIFY movies site: YTS.MX
NETFLIX PREDSTAVLJA
Kako biste bili najbolji trener dupina,
morate biti opsesivni.
Kompetitivni.
Morate imati veći ego nego drugi ljudi.
José Luis oduvijek je volio pobjeđivati, isticati se.
Biti najbolji u svemu.
Ali pazite.
U ovom poslu ima mnogo ljubomore.
Nikad ne znaš tko bi ti mogao zabiti nož u leđa.
Bilo bi iznimno nepravedno
izvlačiti zaključke o tome tko je bio José Luis Barbero
na temelju videosnimke.
Te sudbonosne snimke od 99 sekunda.
Najgorih sekunda u životu jednog trenera.
NETFLIXOV DOKUMENTARNI FILM
Dupin.
GLAS JOSÉA LUISA BARBERA
Životinja koju su cijenili naši preci.
U naše doba
te životinje žrtve su čovjekove beskrupulozne ambicije.
Unatoč tome,
dupin i dalje iskazuje povjerenje i bliskost s čovjekom.
Mnogo sam naučio od dupina.
Poznaju nas mnogo bolje nego što mi poznajemo njih.
Što radim? Radim s dupinima.
José Luis imao je poseban odnos sa životinjama.
On ih je motivirao.
Životinje su ga čekale na vratima dok ne bi došao.
Na to biste se zapitali: „Zašto dupini mene ne slijede?”
BARBEROV POMOĆNI TRENER
Od Joséa Luisa naučio sam sve što znam.
Bio je najbolji na svijetu. A ja sam mu bio pomoćnik.
To je jedan od najljepših poslova na svijetu.
Bolje je raditi sa životinjama nego s ljudima.
Sjajan primjer je to što se dogodilo.
Nisu zle.
Nemaju zle namjere.
Svaki trening je međusobna terapija dupina i trenera.
Vrlo je slično poslu učitelja s učenikom.
Znate njihove karakteristike i pokušavate izvući ono nabolje.
Ovo je potpuno isto.
José Luis smatra da je ključno služiti se suvislim jezikom
koji je dosljedan i besprijekoran.
Dakle, imati zajednički jezik.
Životinje su bez ikakve dvojbe znale što José Luis od njih očekuje.
Sad!
Gotovi smo!
Hajde, ćelavi!
José Luis radio je s dupinima tridesetak godina.
Da, počeo sam na Mallorci u dupinariju Marineland.
Ondje je sve počelo.
SNIMKE
Onda sam otvorio dupinarij u Madridu.
Otvorio sam dupinarij na Costa Bravi u Barceloni.
Bilo ih je nekoliko.
José Luis iz Španjolske.
Zdravo!
Moja kći je predivna!
Prestani se zezati!
Sad pomažem u otvaranju dupinarija u Atlanti u SAD-u.
Sutra se u Atlanti otvara najveći akvarij na svijetu.
Giorgia Aquarium bit će dom 100 000 morskih životinja.
Suosnivač Home Depota Bernie Marcus donirao je 250 milijuna dolara.
Ovo je najveći akvarij na svijetu.
Matte, izgleda fantastično.
Katie, zaista je čudesan.
U siječnju 2015.
htjeli smo poboljšati predstavu s dupinima.
G. Barbero bio je najbolja osoba za to
u to doba na svijetu.
Georgia Aquarium dao je Joséu Luisu ponudu koju nije mogao odbiti.
Kad mi je rekao da ide u Giorgia Aquarium,
da je dobio ponudu za mjesto potpredsjednika,
nisam mogao vjerovati.
Ja i kolege bili smo ponosni na to koliko je José Luis postigao.
José Luis već je bio u kasnim pedesetima.
Imao je gotovo 60 g.
Bio je to vrhunac njegove karijere.
José Luis bio je presretan.
Ali oprez!
Naime, nikad ne znate što se može dogoditi.
Akcijske vijesti u 17 h!
Vijesti na koje možete računati.
Dere se, šuta i udara dupine.
Španjolsko društvo za zaštitu životinja objavilo je ovu tajnu snimku.
Tvrdi da prikazuje trenera Joséa Luisa Barbera
među onima koji rabe agresivne metode.
Mutna viralna snimka navodnog zlostavljanja dupina…
Vrijeđao je i šutao dupine…
Akvarij Marineland na Mallorci.
Dotični trener zove se…
Ne znam mnogo o treniraju dupina,
ali valjda dupine ne bi smjeli šutati nogom!
Ljude koji su to snimili našli smo u Španjolskoj.
Ako im je zaista stalo do životinja,
možda ne bi trebali zapošljavati nekog takvog.
Carla, treći put.
Imali smo odgovornost objaviti slike onog što se događalo.
Jer javnost jednostavno ne zna
što se događa iza kulisa predstave koju gledaju.
Iza glazbe, zabave i nasmiješenih dupina.
Spoznaja da se dupini treniraju tako agresivnim i nasilnim metodama
jako me šokirala i kosnula.
José Luis Barbero bio je odgovoran jer to se događalo u njegovom timu.
Prikazuje agresivne metode…
To je jako odjeknulo u SAD-u.
Tada smo shvatili da bi moglo biti ozbiljnih posljedica.
Kad su se ovdje pojavile snimke, José Luis bio je u Georgiji.
SUPRUGA
Nazvao me i rekao: „Uništili su me.”
TRENERI UBOJICE
NEKA TI SE DOGODI NEŠTO GROZNO
MAJKA JE RODILA GADA!
Nikad nisam vidjela takav bijes kao prema Joséu Luisu.
A uopće ga nisu poznavali.
ZASLUŽUJEŠ METAK U JEBENU GLAVU
To je bio pohod na Joséa Luisa Barbera.
Svi su imali neko mišljenje.
Svi su ga naslijepo kritizirali.
Ovo je masakr.
Neoprostivo je to što su mi učinili.
U 35 g. karijere nikad nisam maltretirao životinju.
Koliko znam, ni u Marinelandu
ni igdje drugdje na svijetu nitko dupine ne maltretira
kao što organizacije protiv dupinarija tvrde.
To je bio čisti bijes. Mržnju i gnjev kao protiv njega otad sam rijetko viđao,
a Twitter je toga pun.
Sigurno mu je bilo neugodno, bio je ponižen,
frustriran…
Takvim je osjećajima teško vladati.
NAJVEĆI AKVARIJ U AMERICI ZAPOSLIO NAVODNOG ZLOSTAVLJAČA DUPINA
Shvatila sam da je jako utučen.
Rekla sam mu:
„Spakiraj se i vrati se u Španjolsku.”
Molimo, ostanite sjediti…
Kad se José Luis vratio doma,
pregledao je videe sličicu po sličicu.
Lijena si!
Vidio je da se nešto ne poklapa.
Jebena lopta!
Hej! Lijenčino!
To su sekunde vrlo ružnih isječaka, koji se brzo nižu,
a rezultat je vrlo nasilan video.
Tako José Luis Barbero nije radio.
Rekla sam da moramo uzeti odvjetnika da vidimo što će reći.
Tada smo zaposlili Matea.
Kao i svakom drugom klijentu,
rekao sam mu da ću prvo sve istražiti
da vidim govori li mi istinu.
Ako je to istina, branit ću ga.
Došli smo do zaključka
da je te videe netko zaista montirao.
Imamo stručnu potvrdu da je snimka montirana.
Tehničari kažu da je posao traljavo obavljen.
Čak ni ja nisam siguran da sam to ja na snimci.
Izgledao mi je snažno.
Ako nisi kriv, ne moraš prestati raditi.
A on je prestao.
PRAVA ILI LAŽNA SNIMKA ZLOSTAVLJANJA DUPINA?
Sumnjali smo. Montaža je bila čudna.
Jessica je u akvariju.
Glavni direktor danas joj je rekao da smatra da je video lažan.
Predao ga je forenzičarima
koji će utvrditi autentičnost videa.
Kaže, ako dokažu da je video autentičan,
novi dopredsjednik smjesta će dobiti otkaz.
Želimo pravedno postupiti prema Joséu Barberu
i podupirat ćemo ga dok se ne dokaže je li video autentičan ili lažan.
Nismo duboko istraživali njegovu prošlost
da vidimo je li ovo možda moguće.
Ali nitko ne bi preživio 35 godina u tom poslu
da se tako ponaša prema tim životinjama.
Čelni ljudi akvarija potvrdili su da su dali video na analizu
da utvrde autentičnost.
Akvarij je unajmio i bivšeg agenta FBI-a
koji je radi istrage otišao u Španjolsku.
Georgia Aquarium pokrenuo je istragu
i poslao nekoliko ljudi na Mallorcu
da jednog po jednog ispitaju sve članove tima.
Razgovor je bio nalik na policijski.
Tražili su da protumačimo što vidimo na snimci.
U tim okolnostima nisam bio sasvim iskren.
Jasno, José Luis bio mi je prijatelj i…
I ublažio sam težinu mnogih situacija koje sam vidio.
Posjetili su nas neki ljudi koje je unajmio Giorgia Aquarium.
Rekli su da su bili na Mallorci i da su temeljito sve istražili
jer su odlučili zaposliti Barberu
pa žele znati je li sve to istina.
Isprva su vodili razgovor
pomalo strogo, u prijetećem tonu.
FORENZIČKI IZVJEŠTAJ
Došli su s izvještajem stručnjaka:
„Ovo ne odgovara ovomu,
ovo nije autentično, ovime se manipuliralo.”
SASTANAK ISTRAŽITELJA
Prvi prizor videa snimljen je s oko 200 metara,
iz stana izvan parka.
Morali smo prijeći park, proći kraj dva vodoskoka,
kraj pingvina, ući u stadion i spustiti se.
Zvuk ne dopire tako daleko. Popeli smo se u tu zgradu.
S tog mjesta u zgradi ne čuju se riječi.
Snimkom su manipulirali.
Autor snimke neke je stvari namjerno iskrivio.
Sami smo snimili video.
Imamo… pripravnika.
Zvuk nije originalan, priznajem. Nalijepili smo ga.
Ako je to manipulacija, onda da.
Moram pitati: jeste li manipulirali videom?
Videom se nije manipuliralo. Samo smo ga uredili.
Otprilike u studenom 2014.
primili smo paket od nekoliko sati snimki
od svjedoka koji su vidjeli nasilno i agresivno ponašanje
prema životinjama u Marinelandu na Mallorci.
Mi smo uredili snimke i od njih napravili kratki video.
Rekli smo svojim izvorima
da pristajemo sačuvati njihovu anonimnost.
LJUDI KOJI SU SNIMILI VIDEO
OSTALI SU ANONIMNI SEDAM GODINA
Ako ljudi koji su snimili video ne žele razgovarati o njemu,
to bi mi bio znak da se snimkom manipuliralo.
Inače bi rekli:
„Pitajte mene. Ja sam to snimio. To se zaista dogodilo.”
SADA SU PRVI PUT ODLUČILI JAVNO PROGOVORITI
K, AKTIVIST
V, AKTIVISTICA
Priča je počela
jedne večeri kad sam upoznala vrlo simpatičnu osobu.
Bilo je riječi o aktivizmu. Ja uvijek na tome završim.
Pokrenula se tema zlostavljanja životinja u Marinelandu.
MARINELAND - 50 GODINA TKO IH UPOZNA, ZAVOLI IH
Razgovarala sam s prijateljima
o tome kako bismo mogli saznati
ima li tu zaista zlostavljanja.
Jedini je način bio da to snimimo kamerom.
Zato sam zatražila pomoć.
Aktivizmom sam se počeo baviti kao maloljetnik.
Mislim da su već svi znali da se nešto događa u Marinelandu.
Rekli su nam da možemo dobiti pristup
u susjednu zgradu
s dobrim pogledom za kameru
kako bismo mogli snimati.
Nismo znali hoće li to funkcionirati
jer nikad nismo instalirali sustav za videonadzor.
Morao sam pozajmiti novac da kupim najjeftiniji uređaj na tržištu
i netko nam je posudio kameru.
Mislim da sve snima.
Mislim da pokazuje da je snimljeno.
Ne znam, u trgovini su mi rekli da je model čudan.
Moramo paziti da snima svaki dan.
Onda smo postavili sustav. Htjeli smo ga zaštititi od kiše.
Zato smo ga zaštitili kartonom.
I onda je trebalo čekati.
Kad smo skupili sav materijal,
kontaktirali smo razne udruge da nam pomognu proširiti vijest.
SOS Delfines uzeli su materijal
i napravili prvu uređenu snimku koja uopće nije bila profesionalna.
Ovo nije prirodno.
To je dio biznisa koji zarađuje milijarde.
Zato Georgia Animal Rights and Protection planira prosvjede.
Prosvjedima se vrši pritisak na njih,
a javnost educira o tome što se događa.
NE MOGU VJEROVATI DA GEORGIA AQUARIUM BRANI TOG TIPA.
ODVRATNO! NIKAD NE IDEM ONAMO!
ZLOSTAVLJANJE JE NEMORALNO. BARBERO MORA OTIĆI.
ZAPOSLILI STE ZLOSTAVLJAČA!
ODMAH GA OTPUSTITE!
RIJEŠITE SE GADA!
DA SAM GA VIDIO, UBIO BIH GA
Kad se vratio iz SAD-a,
José Luis je bio doma, išli smo u šetnje…
Odlazio je u Marineland da vidi kako je ondje
i trebaju li pomoć.
Rekao mi je:
„Sutra moram ustati malo ranije
jer idem veterinaru. Nemoj mi pripremati doručak.”
Za emisiju vijesti doznajemo
da je napadnuti novi dužnosnik Georgia Aquariuma nestao.
Kad smo čuli za Barberov nestanak,
direktor akvarija Mike Leven izjavio je:
„Zabrinuti smo.
Nadamo se da će se uskoro pojaviti. U mislima smo s njim i obitelji.”
CIVILNA GARDA
Kad su počeli tražiti Joséa Luisa jer se nije pojavio,
poslali su helikoptere i tražili ga.
Neprestano.
Bili smo malo uznemireni.
Kad je video postao viralan,
nastala je kolektivna psihoza
i mi smo odjedanput bili najgori ljudi na svijetu.
Primala sam prijetnje preko WhatsAppa.
Pisali su da znaju što radim.
Promijenila sam život, profesiju.
Zaista sam to zakopala.
José Luis bio mi je prijatelj, šef, kolega.
I to nam je bio šok.
Želim li govoriti o njemu i onom što se dogodilo,
moram otvoriti puno kutija.
Trebam načeti temu zatočeništva,
temu utjecaja društvenih mreža.
Treba govoriti o tome kako je radila stara škola, koja je bila grublja.
I o tome što znači elitni trening.
Kažem „elitni” jer je José Luis tražio savršenstvo.
Ne možemo suditi o svemu što se dogodilo samo prema…
prema…
videu od 90 sekunda.
U svemu tome je ironično
što se José Luis borio za dobrobit dupina.
To što su ga poslije
prozivali da je zlostavljač…
Ja to ne razumijem.
Zaljubila sam se u Mallorcu
od prve sekunde.
More, ljudi.
Tu je bilo slobode.
Jedne večeri otišli smo u diskoteku
i onda se pojavio José Luis.
Tako je sve počelo.
Bio je simpatičan i vrlo…
prgav.
Na obali Blanesa, u Marinelandu,
predstave idu jedna za drugom.
Posjetitelji jedva stignu doživjeti sva iznenađenja.
Marineland je osnovan 1970.
To je bilo nešto novo.
Prvi dupinarij u Španjolskoj.
Bio je to najprofitabilniji park po četvornom metru na svijetu.
U park su dolazili slavni ljudi.
Recimo kraljevska obitelj, Dalai Lama, princeza Diana.
U Marinelandu sam počela raditi kao peračica suđa.
Pitali su me znam li nekoga
tko želi raditi u restoranu kao konobar.
Rekla sam da ću pitati Joséa Luisa. I tako je sve počelo.
José Luis bio je vrlo inteligentan, vrlo pristojan i učinkovit.
Učio je od drugih.
Kad bi završio smjenu, umjesto da se požuri doma,
stajao bi na vratima i gledao dupine.
Jednog dana usput sam ga pitao:
„Voliš li dupine?”
Iznenadio me kad je rekao: „Da, rado bih bio trener dupina.”
Rekao sam mu:
„Da to postaneš, moraš početi na dnu.”
Rekla sam mu da za četiri sata konobarenja zaradi više
nego što zaradi za pranje kanta.
Rekao: „Imaš li dosta za jelo?” „Imam.”
Tada su treneri bili stranci
jer su dupinariji godinama postojali u njihovim zemljama.
Ali ovdje ne.
Nisu htjeli Španjolce.
NE PRILAZITE RUBU BAZENA
To je bila statična predstava na rubu bazena.
Radili su samo nekoliko trikova u vodi.
I tad je José Luis došao na bazen.
José Luis počeo je čistiti kante, pripremati ribu, smrdjeti na ribu.
Rekao je da samo pere kante, ali promatra sve što se događa.
Dali su mu da trenira morskog lava.
Bio je sretan. Radio je satima.
Pomalo je počeo ulaziti u vodu
i raditi trikove u vodi, što je najviše volio.
Kad je stigao Kees, puno mu je pomagao i tako je naučio posao.
Kad sam počeo raditi na Mallorci,
José Luis Barbero postao mi je pomoćnik.
Jedan trener mi je rekao:
„Nemoj ništa pokazivati Španjolcima
jer će te početi kopirati i izgubit ćeš posao.”
Glavni trener bio je Markus Johann.
BIVŠI GLAVNI TRENER U MARINELANDU
José Luis Barbero
imao je veliku sreću
što se našao u pravo vrijeme na pravome mjestu.
Oprezno, Markuse.
Markuse, molim te!
Imao je sreće što je mogao učiti malo od mene,
malo od Keesa De Groota.
Za mjesec-dva već je nastupao. Zaista brzo.
Rekao sam: „Nastupaš.”
„Ja?”
„Da, ti!” „Ne!”
„Da. Hajde!”
I održao je nastup.
A sad imamo nešto zaista posebno.
Evo Joséa Luisa.
Bravo!
Davao je ribu u pogrešnom trenutku, radio ovo i ono.
Bilo je jako loše! Užas!
Jako loše. Ali to je normalno.
Svi smo se smijali.
Popili smo pet carajilla nakon nastupa i sve je bilo u redu.
Molim pljesak.
Posao trenera dupina usporediv je s poslom elitnog sportaša.
Fizički je zahtjevan.
A José Luis je u tom pogledu bio perfekcionist.
Tražio je da radi trikove koji su fizički najzahtjevniji za trenera.
U vodi je bio najbolji trener kojeg sam ikad vidio.
S njim je to izgledalo tako lako da biste ostali zadivljeni.
José Luis posao je glavni u bazenu.
I još jedan pljesak za dupine i njihove trenere!
Ne kažem da bismo mi, treneri, mogli osvojiti svijet.
Ali kažem da smo mi, treneri,
sposobni učiniti svijet boljim za život.
Dame i gospodo, vi ste treneri.
I budućnost je u vašim rukama.
IMATA je bila međunarodna udruga svih svjetskih trenera.
Ali zapravo nije. Bila je samo za Amerikance.
Amerikanci su izmislili predstave s dupinima.
Bili su ono što su svi željeli biti.
Za europske trenere
odlazak na godišnju konferenciju IMATA-e
bio je kao poziv na Oscare.
Ondje si bio kao ružno pače.
Uvijek su se dijelile nagrade.
Dobiti IMATA-inu nagradu, osobito za najbolju predstavu, bilo je važno.
José Luis zadao si je cilj da je mora dobiti.
CENTAR ZA ISTRAŽIVANJE DUPINA
Išli smo na konferencije.
Htio je ići u vodene parkove.
Išli smo svuda gledati predstave
i vidjeti kakvi su u usporedbi s nama.
KAMERA JOSÉA LUISA BARBERA
Kako traljavo treniraju dupine!
Gle mu oči. Slijep je.
Zašto dno izgleda…?
To je namjerno. Da izgleda duboko. To je trik.
Ovo je fora! Imam ocean…
Nevjerojatno.
Kad je saznao kako oni rade i kako on radi,
odlučio je napraviti točku
i predstaviti je.
Otišao je predstaviti točku i smijali su mu se
dok nisu vidjeli snimku.
Njima smo mi bili seljačine.
„Ma tko su ovi?”
Ja sam Deborah Morrison
i surađujem s Joséom Luisom Barberom.
Video ih se veoma dojmio.
Bili su oduševljeni. Nisu mogli vjerovati.
Naša predstava imala je 42 trika u 30 minuta.
Mi smo bili u njihovim parkovima.
Predstava s najviše trikova imala ih je 12 u 45 minuta.
Razvalili smo ih.
Vratio se s nagradom za najbolju predstavu s dupinima
i trofejem za najboljeg trenera te godine na svijetu.
To je prva međunarodna nagrada koju je dobila Europa i Mallorca.
Uspjeli smo.
S velikim ćemo zadovoljstvom dalje raditi
i postizati uspjehe s tim životinjama.
Ovako možemo sjajno osvijestiti ljude
da ih treba čuvati u prirodnom staništu.
Civilna garda još traži 59-godišnjeg muškarca koji je nestao
u utorak ujutro na području El Tora u Calviji.
Riječ je o Joséu Luisu Barberu, treneru iz Marinelanda
koji se pojavljuje u videu u kojem se navodno zlostavljaju dupini.
Civilna garda mora ući u trag nestalom.
Stalno sam se nadao da je José Luis
uzeo sobu u hotelu, otišao meditirati, izolirati se.
Da se pokuša opustiti
kako bi se nosio s psihološkim pritiskom pod kojim je bio.
Shvatio sam da se moram smiriti.
Ali sjećao sam se videa i htio sam vidjeti odakle je.
Ovo što vidim na slici
očito je snimljeno iz zgrade kraj Marinelanda.
A slika je loše kvalitete. Vide se crte.
Slike su s mobitela koji snima monitor sigurnosne kamere.
Vide se elementi koji su različiti.
Pod je obojen u plavo.
Promijenjene su stolice za morske lavove.
Znamo kad su se te promjene dogodile.
Zato znamo da su snimke snimane
tijekom bar dvije godine.
Ako si toliko zabrinut za životinje,
zašto toliko čekaš s objavom videa?
Zašto ih ne pokažeš idući dan da to zaustaviš?
Ne razumijem.
Lijena si!
Morate shvatiti
da su izabrali pravi trenutak da to objave,
baš kad je José Luis potpisao ugovor s Georgia Aquariumom
i kad je već bio u SAD-u.
Proračunali su kako da učine najveću moguću štetu Joséu Luisu Barberu.
Imam dojam da je dio ekipe
možda skupljao snimke s nadzornih kamera.
Ista osoba ili iste osobe
nastavile su snimati
iz zgrade kraj Marinelanda.
Ovdje vidim mržnju i osvetu.
Jasno je da je José Luis imao mnogo neprijatelja.
Uvijek je htio više.
A to u nekom trenutku postane opasno.
Za trikove koje smo vježbali s njim trebalo je puno fizičke pripreme.
Inače ne bi mogao izdržati predstavu.
Zahtijevao je to i od sebe i drugih.
Ali ljudima se to nije sviđalo.
A sada, dame i gospodo, nešto jako teško…
Jednog trika svi smo se užasavali. Kad je José Luis rekao
da ćemo trenirati dvostruko skijanje, ukočili smo se od straha..
Moraš se koncentrirati. Kad ugledaš sjenu dupina,
moraš se pomoliti
da se ne posklizneš.
Hajde!
Ma jebi se, mali!
No, dajte, jebo vas!
Rekao bi: „Ništa od tebe! Van iz vode.”
Zgrabio bi me za kosu.
Ali poslije smo se tome smijali.
Stalno sam pitala: „Nije li to previše?”
A on bi odgovorio: „Pitaj njih je li previše!”
Ako uspiješ prvi put, zašto bi životinja morala ponavljati
samo zato što ti nisi koncentriran?
Eto, to je smetalo Joséu Luisu.
Kad je moj otac trenirao, bio je grub.
Nije mogao naći prave ljude ili nisu dugo izdržali.
Uvijek je imao manjak ljudi.
Odlučio sam razgovarati s njim.
Rekao sam da ću mu pomoći.
Ako ne budem dobar, odustat ću.
Radio sam s njim tri godine.
Moj otac bio je strog prema svojim ljudima,
ali prema mom bratu…
SIN
Još četiri puta gori!
Morao si paziti.
Ako ne bi pazio, izgrdio bi te. To je normalno.
Sjećam se da je govorio u mikrofon
i čuo si ga u cijelom parku, ne samo u dupinariju.
Čuo si ga kako se dere i psuje ga.
Više lijevo!
Marcose!
Previše si naprijed, kvragu!
Nikad nećeš naučiti! Tvrdoglav si!
Tretirao me isto kao druge.
Jebote, Marcose,
ako budeš ovakav svaki put kada dođeš, bit će problema.
Duboko sam ušao u to.
Učio sam od svog oca.
Ali shvatio sam da nikad neću postići što i on.
Jer meni je on jedan od najboljih,
a ja to ne mogu.
Pa, ja sam se uvijek hvalio
time što moj otac radi s dupinima. To sam i ja htio raditi kad odrastem.
RAZUMIJU LI SE MLADI U RAZGOVORU?
On je sin glavnog nadzornika
trenera morskih životinja u Španjolskoj.
Ovo je Jordi Barbero, ima šest godina i s Mallorce je.
Jordi, reci nam. Ovo…
Ovo si ti?
Ili si ovo ti? Koji si ti?
Zašto plivaš s njima?
Jer mi tata da.
Imaš sreće. Nema mnogo djece koja su se igrala s dupinima.
Reci mi samo još nešto.
Što bi rekao ljudima koji maltretiraju životinje?
Da ne budu zločesti inače će ih odvesti policija!
Policija! Da, gospodine!
CIVILNA GARDA
Nisu znali gdje je José Luis.
Iskreno, u to doba bilo nam je jako teško.
Prvo sam pomislio: „Držite Joséa Luisa na oku.”
Jer on je osoba
koja je snažna izvana,
vrlo samopouzdana u svom poslu.
Ali emocionalno je osjetljiv.
Nesiguran.
Pada mi na pamet kako mu je bilo kad je dobio otkaz iz Marinelanda.
Monetarna komisija u Bruxellesu se dogovorila
da će peseta izgubiti na vrijednosti 8 %.
Ključno je da u ovo krizno vrijeme
prilagodimo troškove radne snage.
Devedesete su bile vrijeme silnih gospodarskih uspona i padova.
Španjolsku je pogodila ekonomska kriza.
Jedan dan su me nazvali i rekli da će prodati.
Htjeli su se riješiti Marinelanda na Mallorci.
Predložili su mi da skupim cijeli tim,
da osnujemo zadrugu i kupimo park.
Bila je ideja da ti ljudi,
uključujući i Joséa Luisa, naravno,
postanu dioničari.
To je najbolje što nam se moglo dogoditi.
Na neki način trebali smo postati vlasnici parka.
I svi imati malen udio u njemu.
Ali vlasnici zemljišta, Blanesi, o tome nisu bili obaviješteni.
Kad sam otišao pregovarati o obnovi najma,
Blanesi su mi rekli
da su ga već dali Aspru.
„Komu?” „Aspru.”
Aspro je d. o. o.
koji se sastoji od četiri-pet partnera.
Aspro je počeo s dva parka, a sad ih je imao više od pedeset.
DJELATNOST: TEMATSKI PARKOVI, AKVARIJI, ZOO-I
Kupili su Marineland
kao da kupuju tvornicu pizza.
Bio je to vrlo unosan posao,
ali koncept poslovanja koji su oni imali
bio je drukčiji od našeg.
Kad je Aspro kupio Marineland, sve se promijenilo.
Promijenilo se apsolutno sve.
Čak i ljudi.
20. GODIŠNJICA
Tvrtka je počela štedjeti, otpuštati ljude krajem godine.
Svi van!
Osobito one s najdužim stažem.
Razgovarao sam s Joséom Luisom
i savjetovao mu da ne bude prgav
jer ima posla sa zlim ljudima.
I rekao da…
više nije kao prije.
Više ništa nije kao prije.
José Luis imao je jak karakter i znao je reći: „Neću.
Neću to raditi.”
Naravno, tvrtkama se to ne sviđa.
I otpustili su ga.
Nije smio ući u park. Mislio sam da je to previše.
Nazvao bi me i ja bih mu otvorio stražnja vrata
da u 19 h može doći vidjeti dupine.
I više nego jedanput…
vidio sam ga kako plače
jer ne može biti s dupinima.
Smatrao ih je svojima, a ne tvrtkinima. „Uzeli su mi dupine.”
Saznali smo da se zbog toga José Luis pokušao ubiti.
BOLNICA
Nisam to razumjela. Nisam to nikad shvaćala.
Mislila sam da je dobro.
Ali nije bio.
Dobro je to…
skrivao.
Kad je počeo razgovarati sa mnom i pričati mi o svom životu,
promijenila sam mišljenje o njemu da je prgav.
Upozorio me: „Nemoj se uplašiti kada dođeš u Los Pizarrales.”
To je bila vrlo skromna četvrt u Salamanci.
Više nije, ali tad je bila.
Tada je bilo drukčije.
Drukčije smo zarađivali. Puno smo vremena bili na ulici.
José Luis imao je šesto osjetilo za pse.
Trenirao ih je. Slušali su ga.
Rekao mi je da nema majku.
Da je imao 18 mjeseci kad je umrla.
Pitala sam: „A otac?”
Rekao je da se otac odmah oženio drugom ženom.
Rekao je da su ga odgojili
djed i teta i da su oni njegova obitelj.
Zvao me mama, a ja bih mu rekla da mu nisam majka nego teta.
S deset-jedanaest godina izgubio je baku
i otac je htio da dođe k njemu.
Ali on nije htio ići.
Nikad nam nije rekao
koliko mu je tada bilo loše.
Jedan dan vraćala sam se s posla
i netko upita: „Što je s Joséom Luisom?
Bicikl mu je tu, ali njega nema.”
„Kako to, nema ga?”
Ušao je na vlak.
Iskrcao se na prvoj postaji na kojoj je teretni vlak stao.
Nije mu bilo ugodno i rekao je:
„Ući ću na vlak i odlazim.”
Nije ga bilo tjedan dana.
Potpuno razumijem Joséa Luisa.
Gleda kako se njegova strast, njegov život ruši.
Svakodnevni rad sa životinjama sam je po sebi terapija.
Divljenje koje ti ljudi pokazuju,
pljesak koji primaš.
Kad sve to izgubiš,
moraš biti mentalno vrlo jak da izbjegneš negativne posljedice.
Osjećala sam da više voli životinje nego…
Uvijek ih je volio, ali volio ih je više nego što sam mislila.
José Luis je nestao,
a njegov zid na Facebooku bio je pun optužbi.
MOŽDA GA JE POJEO DUPIN?
MOŽDA JE OTIŠAO U GEORGIJU DA NIJE NIKOM REKAO?
NADAM SE DA ĆE SE POJAVITI DA MOŽE U ZATVOR.
Mislim da nitko ne može zamisliti taj pritisak
dok ga ne doživi.
Problem s videom bio je u tome što je bio osoban.
Osoba koja ga je snimila i planirala
imala je nešto osobno protiv Joséa Luisa Barbera.
Tema nije José Luis, ovaj ili onaj trener.
Tema je jesi li za zatočeništvo ili nisi.
O tome možemo razgovarati.
Dobro, ustanimo. Idemo!
José Luis došao je do točke kad je rekao: „Jebiga, idemo dalje.”
I to je to.
-Drži! -Pazite mu peraju.
Pazite na rep.
Uspio se vratiti radu s dupinima.
Vratila mu se životna radost.
Dobro. Vuci ovamo!
Ovamo!
Alfonso!
Ozlijeđen? Ozlijedio se.
Čekaj.
José Luis me nazvao
i rekao mi za projekt na kojem radi.
Dobro.
Bila su dva dupinarija, jedan u Alicanteu, drugi na Tenerifeu.
Ne.
-Jesi li dobro? -Jesam.
Kvragu! Jebemti.
Pričekajmo.
Jako je teško doći do dupina.
Onda dobro.
Okrenimo ga da mu izvadimo krv!
Neće izdržati.
Dupinariji u Velikoj Britaniji zatvorili su se
pa je na tržištu bilo dupina za unajmljivanje.
Na prsima mi je.
José Luis je saznao za to i unajmio ih.
-Nećeš moći! -Samo malo.
-Savršeno. -Oprezno!
Oprezno, kvragu! Jebeni…
Vi otraga, pazite!
A sredstva? Bilo ih je malo.
José Luis plaćao je iz svog džepa
potreban minimum za skrb o životinjama.
Čak i kad je išlo loše,
sjećam se da je José Luis svojim novcem plaćao trenerima.
Obriši alkoholom.
Tako. Okrenimo ga.
Možemo ga okrenuti.
Nakon nekoliko mjeseci počelo je s financijskim problemima
pa smo odlučili odvesti tri dupina iz Alicantea u park na Tenerifeu.
Znali smo da je financijska situacija ondje mnogo bolja
i da nećemo imati probleme.
Masovni turizam pokretač je predstava s dupinima u Španjolskoj.
Samo na Kanarima rade četiri dupinarija.
Meni je to kao svjetski Guantánamo za morske sisavce.
Kako životinju, koja mora putovati na duge pruge, možeš držati u bazenu?
Kad je José Luis otvorio dupinarij na Tenerifeu,
dobro ga je isplanirao.
Dizajnirao ga je.
Puno je puta izmjerio sve planove.
Dupinarij koji je José Luis tada dizajnirao
bio je najmoderniji u Španjolskoj.
Imao je bolje instalacije i veći kapacitat vode.
A osobito što se tiče skrbi o životinjama
i rukovanja njima kod veterinarskih pregleda.
Znao je koliko će imati životinja.
Htio je razviti program uzgoja.
Kad je José Luis htio otvoriti park na Kanarskim otocima,
SAD je zatvorio izvoz svih morskih sisavaca.
Prva alternativa bila je Kuba.
HAVANA, 1995.
Kuba je bila među rijetkim zemljama
koje su tada trgovale dupinima.
Ta zemlja bila je nekoliko godina u tzv. „posebnom razdoblju”
kad je SSSR prestao s financijskom potporom Kubi.
Kad smo José Luis i ja došli po dupine,
Fidel Castro je jedanput-dvaput bio u obilasku
jer je to bio vjerojatno najunosniji posao
za Kubu u ono vrijeme.
Naime, tada su imali vrlo malen prihod u dolarima.
Kuba?
Kakva katastrofa!
Dupinarij je bio…
Ako su dobri uvjeti zapravo loši, zamislite kakvi su bili na Kubi!
To je bila strahota.
Kuba ima časnicu veterinarku.
Zove Celia Guevara.
Ona je kći Chea Guevare.
Celia Guevara uvijek bi došla s nama da se uvjeri jesu li životinje dobro.
Shvatio sam, ako želimo te dupine,
moramo stati u red.
Jer bilo je mnogo ljudi i kompanija zainteresiranih za kupnju dupina.
Stavili bi vas na listu čekanja.
Tada su mi se otvorile oči.
Shvatio sam da su te životinje nedavno uhvaćene
i da kupnjom postaješ…
partner u zločinu.
Prljavo je. Tu su već danima.
Hajde, šefe!
Kojeg ćete?
Pomakni se.
Bliže!
Ne!
Zatvori!
-Pazi na peraju. -Glava!
Pazi mu na rep!
-Rep! -Evo!
-Drži mu glavu. -Dobro.
Celia, sad!
-Koliko je sati? -22.20 h.
Pomaknimo ga naprijed.
-Sad. -Okrenite ga.
Podigni mu glavu!
Ne, pusti mu rep!
Samo malo. Celia, reci kad si spremna.
Izvadi štap.
-Koji? -Onaj.
To nije štap.
U avionu je bilo strašno.
Sjećam se stalne buke.
Živcirala nas je. A ako je nas, sigurno je i životinje.
Istinu govoreći, ponašali su se jako dobro s obzirom na okolnosti.
Njima je to iskustvo bilo
kao da nas otmu izvanzemaljci.
Slično tome.
IMATA-IN KONGRES 1996.
Transport je trajao 18 sati od bazena do bazena.
Sve je prošlo u redu prije transporta,
tijekom i nakon njega.
Svih šest dupina stigli su u odličnom stanju.
Imali smo tri životinje iz Alicantea
i šest dupina koje smo kupili na Kubi.
Grupna dinamika bila je tako dobra
da smo nakon nekoliko mjeseci shvatili da su četiri ženke skotne.
Idi ševiti, idiote.
Vidite ga u akciji.
Napaljen je kao zec.
Imao je sjajan mjesec.
Nije ga briga je li mužjak ili ženka.
Kad vidi rupu, gura.
-Ozbiljno? -Da, ozbiljno.
U zatočeništvu ima mladunaca, ali i smrtnost je vrlo visoka.
To što su nama preživjela četiri mladunca
bio je velik korak za cijeli svijet.
Ne mogu svi dupinariji uzgajati dupine.
Bio je to uspjeh za tvrtku, park i sve nas.
Tvrtki su se otvorile brojne mogućnosti.
Kad uzgajate dupine, možete ih odvesti u druge parkove.
Ne morate hvatati nove dupine.
Ne morate kupovati životinje koje su jako skupe.
Hajde, mila.
Možeš ti to.
Gle!
Hajde!
Skoro je izašao!
Da. Hajde!
To! Vani je!
Ženka je!
Gledajte! Idemo!
-Tako! -Hajde!
Hajde!
Tako! Sjajno!
Ajmo, gore!
Sjajno!
Ima lice ženkice.
Naša obitelj je narasla.
Njezinim dolaskom okoćeno je 12 dupina
u sklopu programa razmnožavanja vodenih sisavaca u Costa Adejeu
u proteklih 13 godina.
Time smo se pozicionirali među elitne europske dupinarije.
Malo dupinarija na svijetu ima stopostotni uspjeh.
Dupini se okote i nakon dva-tri mjeseca ili tjedna
uginu zbog društvenih i okolišnih problema.
Barbero je u utorak otišao od kuće u El Toru
na sastanak na koji nikad nije stigao.
Potraga za njim tada je započela.
Misliš da bi mogao biti živ.
Nekoliko puta zvao sam ga na telefon
i rekao mu da prestane to što radi i vrati se, da smo na njegovoj strani.
Onda je signal nestao jer mu je mobitel krepao.
Jako smo se bojali i zbog problema s društvenom mrežama.
Moj otac primio je prijetnje smrću.
I on i naša obitelj.
Budući da se tako dugo nije javio,
bili smo sve zabrinutiji.
Mislila sam…
da je možda u moru.
Budući da se nije pojavio.
Volio je jedino more.
José Luis zaposlio se u tvrtki koja nije imala pojma o dupinima
i stvorio je najbolji dupinarij u Španjolskoj.
Zaista je bio fantastičan.
Baš sam bio sretan.
Viši skokovi, životinje koje brže plivaju. Bilo je spektakularno.
Oprostimo se od trenera Joséa Luisa!
To je Aspro saznao.
Sakrij ruke!
Adáne, sakrij ruke! Na rub! Sakrij ruke!
Kad je José Luis saznao
da mu se Aspro opet upleo u život,
bio je nervozan.
Bio je vrlo nervozan.
Aspro Ocio je to podmuklo učinio.
Vlasnik parka napravio je veliku pogrešku
da proda 51 % udjela.
Izgubio je kontrolu nad tvrtkom.
Jeftino je prodao.
Kao da su mu ukrali park.
Biznis…
José je jedan dan došao kući i rekao:
„Mari, pogodi komu je prodao.”
Kad je to rekao, rekla sam: „Aspru.”
Rekla sam mu, pakiraj se i dođi doma.
Stani tu!
Natrag!
Treninzi…
Jebem ti sve!
…bili su vrlo napeti.
Molim te, odmakni se dalje od životinja.
Odmakni se još malo!
Čovječe, pa to je nevjerojatno.
Jedan-dva. Nahrani tu životinju.
Ne izlazi dok ovaj nije vani!
Mislio sam da je već vani!
Ne počinji dok ne dođe!
Zar nikad nećeš naučiti, jebote?
Bože! Kakav idiot!
Kvragu, kakva usrana predstava!
Kad je stigao Aspro,
očekivali smo da će dobiti otkaz, da.
Nisu mu ništa rekli.
Nastavio je raditi, dani su prolazili i tako dalje.
Rekla sam: „José Luise, ovo je čudno.”
Na kraju su mu rekli da ga ne kane otpustiti.
Dupinarij je bio zlatni rudnik.
Otpustiti ga bilo bi kao da ubijete gusku sa zlatnim jajima.
Naravno, mogli bi uzeti nekog drugog.
Ali koga biste zaposlili?
Netrenirani dupin može stajati 200 000 eura.
Trenirani može koštati milijun eura.
José Luis je tvrtki donio brdo novca.
Zaradio im je milijune.
Óscar.
-Izgleda kao da je povratio. -Uplašio se, zar ne?
Bacaju lopte, ručnike, sva ta sranja…
Pokrij! Ajme.
Da vidimo. Malo pomakni.
-Unutra? -Da, unutra i sad van.
-Van. -Van?
Ne otvaraj toliko, Pe.
-Ne želim da me ugrize za ruku. -Bez brige.
Tu je. Pogledaj. Evo.
Kad udahne, sve sjebe. Gore.
Snimaj!
Prokleta kamera!
Prokleta lopta je ovdje. Hvala Bogu što smo je našli.
Evo lopte. Dolje je.
Sad moramo uliti puno vode.
Da.
Oprezno.
Hoćeš da ga opet davim?
Tako.
Možeš li uvesti cijev?
Hajde!
Na drugu stranu. Moraš je saviti.
-Dobro. -Da se životinja okrene.
-Dobro. -Sklisko je!
Jako je sklisko.
Tako. Povuci i vidi…
Hajde, mali. Hajde.
Tako treba! Pokušaj opet, Tania!
To je dosta. Oprezno.
Imaš je?
To!
Sjajno!
Hajmo! Vode!
-Gdje je? -Otišao je otvoriti.
-Gdje je lopta? -Ovdje.
-Daj da je snimim. -Provjeri vodu.
Ne znam zašto ovo tako dugo traje.
Pogledaj je.
Želim vidjeti je li cijela, nedostaje li joj koji dio.
Rupa je golema.
Oslobodite dupine!
VOLIM SLOBODNE DUPINE
DUPINARIJ = ZATVOR
Ulazimo da zatražimo zabranu držanja dupina u zatočeništvu u Europi.
To želimo.
Sjećam se da je tada bio pritisak aktivista za prava životinja,
ali ne ovako kao danas.
José Luis, koji je bio vrlo inteligentan,
organizirao je terapijski program.
Ovdje smo s Joséom Luisom, promotorom terapije dupinima.
Koliko već razrađujete terapiju
i kakvoj je djeci namijenjena?
Radimo na tome od 1993.
Djeci s problemima želimo pomoći igrom i interakcijom s dupinima.
To je oblik…
Nije mu smetalo da se upliće u nevjerojatne teškoće.
Kad smo se počeli baviti terapijom,
pomislio sam da nemamo pojma kamo to vodi.
Želimo motivirati djecu
da razviju koncepte
za koje bi im trebali mjeseci u nekoj ustanovi.
Zahvaljujući ovom uzbudljivom,
novom okruženju za dijete,
to se spontano razvija.
Želiš li vidjeti tuljane ili dupine?
Bio mi je šok vidjeti Joséa Luisa, koji je uvijek bio zahtjevan
i prema dupinima i prema trenerima,
da se onako ponaša prema djeci u vodi.
Kako vodi proces,
kako je nježan i strpljiv.
Terapiju dupinima već je iskusilo
više od 2500 polaznika s raznim dijagnozama.
Držanje tih životinja u zatočeništvu
zaslužuje mnogo više poštovanja.
Mi ne radimo samo cirkuske trikove nego i mnogo važnije stvari.
Terapijama smo se bavili u slobodno vrijeme.
On je terapijama posvećivao više vremena nego itko drugi.
Od početka je tvrtki jasno pokazao da to radi zato što želi.
I da neće dopustiti da naplate onima koji žele doći.
U ovakvim projektima opasno je davati lažnu nadu.
Nije to panaceja i ne smijemo zbunjivati ljude.
Roditelji te djece strahovito su tjeskobni.
Žele naći rješenje. Zato moramo biti realistični.
Dupin samo olakšava, pomaže
u redovnoj terapiji na koju idu djeca.
Dakle, to nije lijek.
Mislim da se José Luis terapijom htio zaštititi
od kritika udruga za zaštitu životinja.
Ali mislim da je poslije shvatio da radi nešto zaista vrijedno
i pozitivno za mnoge obitelji.
Rezultati koje je José Luis postigao na Tenerifeu bili su sjajni.
Bez ikakve sumnje, to je bio najbolji tvrtkin dupinarij.
Ali situacija na Mallorci bila je drukčija.
Nemojte kupiti kartu.
Te životinje imaju samo vas.
Jedina im je nada da ljudi prestanu dolaziti na predstave
pa da se one ukinu
i da više ne bude otmica iz mora.
Da ih više ne love u moru zbog…
Aspro nije bio zadovoljan
rezultatima dupinarija na Mallorci.
Ne samo predstavama nego i drugim vrstama paralelnog prihoda.
Kad sam došla u Marineland na Mallorci,
htjeli smo da sve bude edukativnije.
Htjeli smo mirniju predstavu, bez interakcije životinja s predmetima,
što znači veću dobrobit životinja.
Trudili smo se da ne bude toliko ljudi
u bazenu s dupinima.
Manje fotografiranja.
Zbog toga smo se svađali s upravom
jer je to vrlo unosno.
Pružiš ruku, dupin te takne
i lova se slijeva.
Dupinima je to strašno dosadno.
Naravno, ako tvrtka ima druge dupinarije
kojima je to važan izvor prihoda, htjet će to i na Mallorci.
Pozvali su Joséa Luisa da to popravi.
Morao se vratiti. Da je odbio, dobio bi otkaz.
Živio je na Tenerifeu dvadesetak godina
i ondje mu je bio sav život,
kuća, obitelj.
Daj da je snimim!
Iskreno, to što ga je Aspro prisilio
da se preseli na Mallorcu…
Volim dupine.
Potpuno su ga…
sjebali.
U rukama imam izvještaj koji je José Luis napisao Aspru
kad su ga poslali na Mallorcu.
Da malo bolje shvatite što se dogodilo.
I kakav je bio José Luis.
Napisao je: „Nakon analize općih aspekata dva dupinarija,
imat ćemo velike probleme na Tenerifeu
ako pokušamo uvesti razinu predstava kao na Mallorci,
koje nisu u skladu s trendom rada u Marinelandu.”
Predstava kakvu smo radili prije 25 g. na Mallorci
vjerojatno će povećati interes određenog tipa posjetitelja.
Ali moramo uzeti u obzir posljedice i probleme.
Mogu napraviti predstavu cirkuskog tipa kao prije 25 godina
samo ako se promijeni situacija i politika u dupinariju.
„Ali pitanje je treba li to dosta Marinelandu.
Mislim da ne treba.”
Zapravo nije htio ići.
Ne bi išao ni da mu daju otkaz.
I tu sam se ja umiješala.
Rekla sam mu da ondje ima prijatelje i da više nema puno do mirovine.
I tako dalje.
Da ne radimo još problema jer smo ih imali dovoljno.
I pristao je.
Kad su nam rekli da dolazi José Luis Barbero, svi smo bili malo…
u stanju pripravnosti.
Jer smo čuli glase o njemu.
Znali smo da je vrlo zahtjevan.
Zaposlili su ga da dovede situaciju u red, zar ne?
Treninzi su bili naporni, bilo je puno napetosti,
puno je vikao.
No, zatvori, kvragu!
Puno smo puta ponavljali.
-Zašto? -Hoće li ponoviti?
Vratio je obruče, sudačku zviždaljku.
Opet je rabio predmete.
Nama je to bilo
kao da se vraćamo korak unatrag.
Bila je to opet stara škola.
Predstava Marinelanda na Mallorci uvijek je bila posebna.
Ta predstava osvajala je nagrade
ne samo u Španjolskoj nego i u SAD-u.
To želimo opet postići.
Rezultati Joséa Luisa bili su primjetni
već kad se park otvorio za novu sezonu
nekoliko mjeseci poslije.
Tad smo odlučili razgovarati s upravom
da kažemo da nam nije ugodno kao ekipi
i da počinjemo rutinski raditi nešto što nismo željeli.
Mnogo ljudi koji su ondje radili nisu voljeli Joséa Luisa.
Znam kakav je mogao biti. Izravan.
Tako da…
neki su ga prihvatili, a neki nisu.
Bila je jedna cura.
San joj je bio da postane trenerica dupina.
Gušila se tijekom treninga, gotovo onesvijestila.
José Luis joj je rekao:
„Treniraj, idi u teretanu.”
A ona nije…
Nije baš bila sportski tip.
Nije joj se to dalo. Ne znam. Nije htjela trenirati.
Za upravu Marinelanda Mallorca.
Želim na papir staviti sljedeće činjenice.
Jebemu mater! Kvragu!
Nisam nikad vidjela da se netko prema timu i dupinima
odnosi tako prijezirno i nekulturno kao José Luis Barbero.
Vidiš kako nismo jasni? Kvragu!
Ponižavao me rečenicama poput:
„Idi u jebenu teretanu! Lijena si! Glupa! Beskorisna!”
Stani na rub!
Sakrij ruke!
Udarao je i šutao dupine.
Jebi se!
Rekao je: „Pusti ih da padnu. Drugi put neće.”
ZA UPRAVU MARINELANDA MALLORCA
Zaposlenica je u pismu napisala što se događa.
Pismo je poslala preporučeno. Direktor je potpisao da ga je primio.
Znači da je direktor znao za to
i umjesto da pokuša promijeniti tu praksu,
dao joj je otkaz.
…predstava s dupinima za posjetitelje.
S direktorom smo zoološkog vrta.
Zdravo, Rafa.
Promijenili ste se i vi i predstave s dupinima,
što je spektakularno.
Da, to je istina.
José Luis tehnički je direktor dupinarija
i sve je poboljšao.
Ne samo predstavu nego i životni okoliš životinja,
što znači bolju kvalitetu
i otoka i dupinarija.
Bili smo u svlačionici.
Cura koja je razgovarala s upravom
taj dan je dobila otkaz
i rekla je da to nije kraj i da…
Htjela je uništiti Joséa Luisa Barbera.
Mislim da nitko ne zna što se dogodilo.
Osoba koju sam upoznala
i koja nas je upozorila na zlostavljanje, radila je u Marinelandu.
-To je on, zar ne? -Da.
Taj mi se čovjek gadi.
Da vidimo.
Učini nešto.
-To je sigurno boljelo. -Meni je to smiješno.
Debeo je, ali nije toga svjestan.
4. VELJAČE 2015.
Hej!
Trener je navodno zlostavljao dupine.
…prikazuje agresivne metode…
Možda je manipulirana.
O tome nema stvarnih dokaza.
Trenira dupine već 35 godina.
SOS Delfines objavili su tajni video
koji navodno prikazuje trenera Joséa Luisa Barbera…
Naš cilj nije se odražavao
u publikaciji SOS Delfinesa.
Problem zatočeništva utjelovio se u Joséu Luisu Barberu.
Koncentrirao se samo na njega.
Šokirala sam se kad je skočio i šutnuo dupina u rebra.
Ali mislim da to nije bio on nego neka žena.
Kad govorimo o gospodarskoj grani, mislimo na skup profesionalaca.
Nikad ne ciljamo nekog pojedinačno ni na osobnoj ni na nekoj drugoj razini.
Ako su zaista zabrinuti za životinje,
možda ne bi trebali zapošljavati nekog takvog.
Je li José Luis Barbero bio takav? Djelomično.
Davao je 100 % sebe, 120 % sebe.
Htio je da svi toliko dajemo,
pa čak i životinje.
Možeš li to tražiti od životinje koja ne želi biti tu?
Možda bi trebao drukčije razmišljati.
Da je video bar poslužio za okončanje zatočeništva.
Ali video je netko snimio da ga uništi.
Hej!
To je sigurno bila osvetnička strategija
nekih bivših zaposlenika Marinelanda.
SOS i FAADA strašno su pogriješili
jer su ih iskoristili za osvetu…
Iznenadili smo se što se José Luis Barbero pojavio sam u medijima.
Nije mi se činilo kao da ima potporu Marinelanda Mallorca.
Činilo mi se kao da se žele
odvojiti od njega.
Aspro se očito…
nije želio miješati da ostane čist.
Ali nije mogao.
ŠOKIRANI SMO I NEUGODNO NAM JE
Aspro se ponio loše prema njemu.
Jer ako šutiš, kao da priznaješ krivnju.
Ako šutiš, zapravo kažeš: „Pa da.
Sigurno je zlostavljao i mučio životinje.”
Što je nedopustivo jer je tvoj zaposlenik!
Ne možeš oprati ruke i glumiti Poncija Pilata.
Istini za volju, Aspro je dao nekoliko izjava za medije
i José Luis više nije bio njihov zaposlenik.
To su vrlo loše izveli!
Ne nasmijavajte me.
MEĐUNARODNA UDRUGA TRENERA ZA MORSKE ŽIVOTINJE
IMATA ga je htjela izbaciti iz udruge zbog videa.
Držao je predavanja, podučavao metode rješavanja problema,
educirao trenere, podučavao svoje metode.
Sigurno mu je bilo teško što mu tako vraćaju.
José Luis sigurno se osjećao
strahovito usamljeno.
Tko zna što mu se motalo po glavi!
Osamdesetih i devedesetih
svakog si fasciniralo kad bi rekao da si trener dupina.
SPASIMO MORA
Danas to nailazi na neodobravanje.
Ja iskreno vjerujem da je José Luis osjećao
da nestaje svijet kakav poznaje.
Da mu sipi kroz prste poput pijeska.
Svi imaju pravo na pravedno suđenje.
Na sebe preuzimaš golemu odgovornost
kad objaviš nešto toga tipa,
što može ocrniti osobu nakon 35 ili 37 godina rada.
28. VELJAČE 2015.
SOS DELFINES SASTAJE SE S ISTRAŽITELJIMA GEORGIA AQUARIUMA
Nakon dugog sastanka
rekli su nam da je videom manipulirano
i da se zvuk ne poklapa sa slikom.
Naravno, ostali smo mirni
jer smo znali da imamo to što imamo.
SNIMKA SASTANKA
Također smo razgovarali
s osmero ili desetero ljudi koji su radili s Joséom Luisom.
Svi su rekli da zaista postavlja velike zahtjeve trenerima.
Aha.
Dere se na trenere.
Ali ne zlostavlja životinje.
Koliko smo mi shvatili, velik dio zvuka, tj. riječi
potječe sa sastanka trenera koji je jedan od njih snimio.
Možda je sad vrijeme da vam pokažemo video
koji odgovara
glasu.
Uzmi jebenu loptu!
Hej! Lijena si!
Ovaj se zvuk čuje na drugoj snimci,
a rekli su vam da je sa sastanka.
Ne fućkaj i takni jebenu loptu!
Lijena si!
Jesi li glupa?
Ha? Jesi li glupa?
Glupa si!
-Je li to sve što imate? -Nije.
-Imamo sate i sate. -Sate i sate.
15 DANA
30 DANA
Rekli smo im da imamo mnogo sati videomaterijala
koji dokazuju da su to činjenice
i da se nije dogodilo jedanput nego mnogo puta.
Kad smo im pokazali snimke, bili su zaprepašteni.
Je li Georgia Aquarium poslao tim istražitelja u Španjolsku?
Nije.
Radili smo forenzičko vještačenje filma.
Prema njemu, film je bio montiran i prema toj informaciji bismo reagirali.
Ne znam da je itko iz Atlante išao u Španjolsku
kako bi video istraživao u Španjolskoj.
Ni govora.
Direktori akvarija potvrdili su da su uzeli stručnjake za analizu videa.
Akvarij je unajmio i bivšeg istražitelja FBI-a
koji je u sklopu istrage otputovao u Španjolsku.
Ne smijemo dovesti u pitanje svoj ugled.
Na toj snimci kažu da smo…
unajmili nekog iz FBI-a da istražuje videosnimku?
Ne sjećam se toga.
Možda. To je bilo davno.
Ali ako jesmo, koliko znam, nije dospio onamo.
Nisam dobio račun ni od FBI-a ni od ikog drugog.
Zato ne…
Zbunjen sam.
SNIMKA SASTANKA
Video koji sam upravo vidio…
Taj video nitko nije uređivao.
Ja ga samo želim pokazati svom klijentu.
Htio bih ga imati u ponedjeljak.
Razmišljali smo o tome da ga objavimo
kako bismo se obranili od optužbi
za falsificiranje i manipuliranje videa.
Biste li dopustili mom klijentu da donese odluku prije objave?
Ako želi donijeti odluku, ne treba pritisak javnosti.
Koliko će to trajati?
Neće dugo.
Htjeli smo ovaj tjedan.
Naravno. Svakako.
Dobro, to prihvaćamo.
Dobro. To je to.
Obavezali su se da će to pokazati Georgia Aquariumu.
Zamolili su nas da ne objavljujemo drugi video.
Htjeli su da pričekamo da javno kažu hoće li ili neće zaposliti g. Barbera.
TRI DANA NAKON SASTANKA JOSÉ LUIS BARBERO NESTAJE
Ja sam Wendy Corona.
Pratimo razvoj događaja
u slučaju trenera dupina iz Georgia Aquariuma
optuženog za zlostavljanje životinja.
Imamo potvrđenu informaciju
da je Luis Barbero pronađen mrtav u svom autu
sinoć na parkiralištu kraj zračne luke u Španjolskoj.
Španjolska policija kaže da istražuje slučaj,
ali da ga smatra samoubojstvom.
Javili su da su našli oca u zračnoj luci u Palma de Mallorci.
Ubio se.
Ne znam koliko je dugo bio mrtav na tom aerodromu.
Jedan, dva dana?
Nisu nam rekli ni kako se ubio.
I to je to.
Moja majka uvijek je bila snažna,
shvaćate?
Ja se nikad nisam petljao u njegove poslove.
To mi je sad žao.
Sad mi je žao što ga nisam nazvao i rekao mu…
Jer sam uvijek mislio da je moj otac
mentalno najsnažnija osoba koju znam.
Jer se uvijek tako ponašao.
JEDAN GAD MANJE
NEK SE JEBE KAD JE RETARDIRAN
JEDNO JE SIGURNO: BOG JE SPOR, ALI NE GRIJEŠI
NADAM SE DA SI PATIO DOK SI UMIRAO
DRAGO MI JE. I ZBOG NJEGOVE JEBENE OBITELJI
Kad je José Luis umro,
ja sam ostala sama.
Ne znam.
To je kao da izgubiš potporanj.
I zato sam bila…
izgubljena.
Prijatelji su mi pokušali pomoći.
Uspjeli su.
Trebalo mi je dugo da izađem iz kuće. Gotovo dvije godine.
Nije mi se izlazilo.
Nisam htjela.
Jer sam se…
sramila.
I zato što sam mislila
da će me ljudi napadati.
To se nije dogodilo. Baš suprotno.
Nakon godinu dana prestao sam raditi sa životinjama.
Nisam se više osjećao isto.
Shvatio sam
da ne radim dobro i…
stalno sve to premećem po glavi.
Više nisam osjećao isto prema životinjama.
Nakon smrti Joséa Luisa Barbera više nam se nije javila ni jedna udruga.
Ni SOS Delfines,
ni FAADA ni itko drugi.
Udaljili su se od nas.
Bila sam u šoku,
ali ne mogu osjećati nešto prema nekom koga nisam poznavala.
Ne može me ni gristi savjest.
Jer nisam pogriješila pa me zato grize savjest.
Da me grize savjest, znači da se osjećam krivom.
A ja sam samo snimila zlostavljanje dupina.
Samo to.
I ti dupini još su u Marinelandu.
Kad nas je José Luis Barbero napustio,
ja sam ostao šef dupinarija na Mallorci.
Došlo je do problema
i počeo sam zamjerati
onima koji su odlučivali u Madridu
jer nisu uzimali u obzir dobrobit životinja nego samo…
financijsku dobit.
Početkom 2017.
Aspro Ocio izgubio je povjerenje u mene i…
Znate što?
Bilo mi je to veliko olakšanje.
Mislim da više ne bih radio s dupinima u zatočeništvu.
Rado bih opet radio s dupinima, ali drukčije.
Možda će u roku od 30 godina svi zatočeni dupini u Španjolskoj i Europi
biti pušteni na slobodu ili premješteni u utočišta
ili kako god ih želite zvati.
Naravno da bih volio sudjelovati u tome.
Možda je to utopijski, ali oduvijek sanjam o tako nečemu.
-Što? -Fora je. Izgledaš super.
Idemo sutra tako na plažu.
Meni se čini kao da imam zastor.
Da vidimo. Trepni.
Namigni mi.
José Luis uvijek se rado šalio.
Kad bismo bili s prijateljima ili razgovarali o smrti ili tako nečemu,
rekao bi: „Sići ću da provjerim kako si.”
Pozdravi publiku, Mari.
-Ajme, gotovo sam pao. -Hajde, padni.
Gle to tijelo!
Oblaci su prelijepi.
A sad mu često kažem:
„Hajde, siđi, jako bih te rado vidjela.”
Ali ne silazi.
NAKON OBJAVE VIDEA,
MARINELAND JE SAGRADIO PREGRADE DA SMANJI VIDLJIVOST.
NA SVIJETU IMA OKO 330 DUPINARIJA,
A U EUROPI IH IMA NAJVIŠE U ŠPANJOLSKOJ.
PREDSTAVNICI ASPRO OCIJA NISU HTJELI SUDJELOVATI U OVOM FILMU.
BIVŠA ZAPOSLENICA MARINELANDA NIJE HTJELA SUDJELOVATI U OVOM FILMU.
Prijevod titlova: Petra Matić